google/wiki40b huggingface dataset:
Eeldus

Matemaatika

Kui tõestataval teoreemil on kuju "Kui p, siis q," siis p on teoreemi eeldus. Kui p on esitatav mitme propositsiooni konjunktsioonina, siis ka neid propositsioone võib nimetada teoreemi eeldusteks.

Loogika

Arutlus on defineeritud eelduste ja järelduse kaudu. Arutluse kehtivuse puhul on tagatud, et juhul kui eeldused on tõesed, on järeldus tõene.

Filosoofia

Filosoofilistes arutlustes ei ole enamasti võimalik propositsioonide tõesuses kindel olla. Arutlus lähtub seetõttu enamasti usutavatest propositsioonidest. Mõnikord eeldatakse midagi ka lihtsalt selleks, et näha, mis sellest järeldub.
Ordulf (Saksi)

Valitsemine

Kogu tema valitsemine oli haaratud sõdadest vendidega. Ta oli selles püüdluses Taaniga liitlane ja ta tugevdas liitu abiellumisega 1042. aastal Norra kuninga Olav II Haraldssoni tütre Wulfhildiga. Nende poeg Magnus järgnes Ordulfile Saksi hertsogina.
Ordulfi teine naine Gertrude Haldenslebenist, krahv Konradi tütar, vangistati Mainzis 1076. aastal ja suri 21. veebruaril 1116. Nende poeg Bernhard suri pärast hobuselt kukkumist Lüneburgis 15. juulil teadmata aastal.
Ordulf on maetud Püha Miikaeli kirikusse Lüneburgis.
Alfa Romeo

Alfa Romeo on Itaalia autotootja ja automark.
Ettevõte asutati nime all A.L.F.A. ("Anonima Lombarda Fabbrica Automobili") 24. juunil 1910 Milanos.
Guido-Roland Raudver

Guido-Roland Raudver (2. juuni 1927 – 1. märts 2015) oli eesti ajakirjanik ja koduloo-uurija.
Ta on töötanud ajalehtede Töörahva Lipp, Töörahva Elu ja Edasi toimetustes (vaheaegadega aastatel 1953–1983).
Lühikest aega oli ta ajalehe Läänlane peatoimetaja (1993).
Dmitri Dmitrijev

Isiklikku

Dmitrijev on vallaline. Tema huvialadeks on sport, reisimine ja heategevus.
Besarion Gugušvili

Bessarion Gugušvili (gruusia keeles ბესარიონ გუგუშვილი; sündinud 6. mail 1945) on Gruusia poliitik. Ta oli 26. augustist 1991 kuni 6. jaanuarini 1992 Gruusia peaminister.
Ta on lõpetanud aastal 1967 Thbilisi Riikliku Ülikooli.
26. augustist 1991 kuni 6. jaanuarini 1992 oli ta Gruusia peaminister. Aastal 1993 oli ta sunnitud emigratsiooni minema. Ta oli alguses Itškeeria Tšetšeeni Vabariigis, seejärel lühiajaliselt Leedus. Aastast 1995 elab ta Vantaas Soomes.
Vello Viirsalu

Vello Viirsalu (9. juuli 1938 Tallinn – 23. märts 2011 Tartu) oli eesti arst, sporditegelane ja spordiajaloolane.

Haridus

1957. aastal lõpetas Rakvere 1. Keskkooli. 1963. aastal lõpetas Tartu Riikliku Ülikooli arstiteaduskonna gastroenteroloogia eriala arstina.

Töö

Peale ülikooli lõpetamist töötas arstina Missos. 1967. aastast töötas arstina Erika haiglas (Tartu Rajooni Haigla nr 3). Hiljem radioloogina Tartu Ülikooli Kliinikumi onkoloogiahaiglas.

Sporditegevus

Oli aastatel 1969–1977 Tartu orienteerumissektsiooni esimees, aastatel 1971–1973 Eesti NSV Orienteerumisspordi Föderatsiooni presiidiumi liige. 
Vabariikliku kategooria orienteerumiskohtunik (1976).
1990. aastast Eesti Spordiajaloo Seltsi liige.
Avaldanud orienteerumise ajaloost artikleid, elulugusid ja uurimusi ajalehes Spordileht ja ajakirjas Orienteeruja. 
Avaldanud artikleid ka meditsiini ajaloo kohta ajakirjades Hippokrates ja Akadeemia.
Antti Anatomy

Antti Aatamila (esinejanimedega Antti Anatomia, Antti Anatomy; sündinud 22. juunil 1982 Ivalos) on Soome muusik.
Ta on ansambli Negative basskitarrist.

Isiklikku

Antti elab Tamperes.
Tal on vennad Anssi ja Arttu.
Anttil on mitu tätoveeringut.
Tal on kilpkonn nimega Vihtori.
Antti väärtustab elus huumorit, ausust ja individuaalsust.
Ta on 1,78 m pikk ja kaalub 52 kg ning tema kinganumber on 42. Tal on rohelised silmad.
1947. aasta ujumise Euroopa meistrivõistlused

1947. aasta ujumise Euroopa meistrivõistlused toimusid Monacos Monte Carlos  10. kuni 14. septembrini. 
Monaco korraldas esimest korda Euroopa Ujumisliidu poolt korraldatud võistlused. Programmis oli kolm ala - ujumine, vettehüpped ja veepall, kus jagati 16 komplekti medaleid. Need olid esimesed sõjajärgsed Euroopa meistrivõistlused ujumises, kuid üldjärjestuses kuuendad ujumise Euroopa meistrivõistlused.
Stephan Raabe

Stephan Raabe (Rabe), Steppinsch Krauklis ehk Ronga Tehvan oli 18. sajandi propagandakirjanduses esinev eesti talupoeg, Lipumäe mölder Toilast, kes juhatanud Põhjasõja ajal Rootsi kuninga Karl XII 1000-mehelise ratsasalga kõrvalisi soo- ja metsateid pidi vene tsaari Peeter I sõjaväe selja taha, mille tulemusena rootslased võitsid Pühajõe lahingu ja hiljem Narva lahingu. Ta juhatanud rootsi ratsasalga Pühajõest (Narva poolt) Voka mõisa peale, kus asus vene väeülema Boriss Šeremetevi staap. Kaasagsete piltide järgi osales ta ka Narva lahingus otse Karl XII kõrval.
Poola ning Saksi propaganda järgi oli ta kehastunud saatan, sest kui rootslased oleksid olnud ausad inimesed, siis ei oleks nad venelastele selja tagant kallale tunginud, vaid ausalt silm silma vastu võidelnud.
Tõenäoliselt ei olnud ta lätlane, nagu seda kirjanduses on väidetud, sest Põhja-Lätist pärit talupoeg ei oleks Virumaa maastikul orienteeruda suutnud.

Propagandaplakatid Stephan Raabest

Raabet kujutati tollasel propagandaplakatil, mida levitati üle Euroopa. Ta on neil kujutatud takuse talupojavammuse, mütsi, kepi ja märsiga habemikuna.
Prantsuskeelsel plakatil on tekst: "Müügil Pariisis Trouvini juures Grand Monarque’is St Jacques’i tänaval kuninglikul loal: tõetruu portree talumehest, kes tuhande seitsmesajandal aastal juhatas Narva all Rootsi kuninga ringiga moskoviitide laagrisse, mille tulemusel Tema Kuninglik Majesteet saavutas mälestusväärse võidu."
Hollandikeelsel plakatil on tekst: "See on tõene joonistus Liivimaa talupojast, kes viis Rootsi kuninga jalgsi mööda kaugeid ja ebatavalisi teid läbi metsa ja lume Narva linna juurde, mida moskoviidid piirasid. Ilma temata poleks Rootsi Majesteet saavutanud 30. novembril 1700. aastal suurt võitu. Valitseja tunnustas teda väljapaistva teenistuse eest, annetades liivimaalasele tasuks aastase sissetuleku."
Saksakeelsel plakatil on tekst: "Pilt ühest talupojast, kes Tema Majesteedi Rootsi kuninga enne Narvat läbi soo ühte kõrvalteed pidi moskoviitide laagri taha juhtis."
Väätsa prügila

Väätsa prügila on prügila, mis asub Järva maakonnas Türi vallas Roovere külas. Prügilat haldab AS Väätsa Prügila ja prügila omanikud on 10 valda (Järva vald, Paide vald, Paide linn ja Türi vald). Prügila avati 15. novembril 2000.
Jüri Sikkut

Jüri Sikkut (sündinud 8. detsembril 1946) on eesti maadleja ja omavalitsustegelane.
1965. aastal lõpetas ta Kohtla-Järve 1. Keskkooli. Ta on lõpetanud Tartu Riikliku Ülikooli füüsika eriala.
1970–1980. aastatel töötas ta Kadrina EPT-s insenerina, hiljem juhataja asetäitjana. 1992–1993 oli ta Kadrina abivallavanem. 1993–2009 oli ta Haljala vallavanem.
Ta on Karepa Seltsi juhatuse esimees.
1968. aasta Eesti meistrivõistlustel kreeka-rooma maadluses võitis ta kulla kaalukategoorias kuni 78 kg. Lisaks on ta Eesti meistrivõistlustel kreeka-rooma maadluses aastatel 1969–1977 võitnud 4 hõbedat. 1976. aastal võitis ta Eesti meistrivõistlustel hõbeda ka vabamaadluses.
Rainer Weiss

Rainer Weiss (sündinud 29. septembril 1932) on Ameerika Ühendriikide füüsik.
2017. aastal anti talle, Kip Thorne'ile ja Barry Barishile Nobeli füüsikaauhind Laserinterferomeetrilise Gravitatsioonilainete Observatooriumi (LIGO) arendamise eest, mis muutis võimalikuks gravitatsioonilainete detekteerimise.
Mittepositiivne arv

Matemaatikas nimetatakse mittepositiivseks arvuks reaalarvu, mis on nullist väiksem või nulliga võrdne. Asjaolu, et arv a on mittepositiivne, tähistatakse: a ≤ 0. 
Reaalarv on mittepositiivne arv parajasti siis, kui ta ei ole positiivne arv.
Artur Fedoruk

Artur Fedoruk (sündinud 4. jaanuaril 1992) on Eesti jäähokimängija.
Ahula Raamatukogu

Ahula Raamatukogu on rahvaraamatukogu Järva vallas Ahulas.
Kogul on laenutuspunktid ka Järva-Madisel ja Kaalepis.
2011. aastal liideti Järva-Madise raamatukogu Ahula raamatukoguga.
Vägeva mõis

Vägeva mõis (saksa keeles Wäggewa) oli Liigvalla mõisa kõrvalmõis Koeru kihelkonnas Vägeval. Nüüdisajal jääb kunagine mõis Jõgeva maakonda.
Aastal 1971 olid kõik hooned ja park juba hävinud. Alles olid üksikud madalate kivihoonete varemed ja üksikud põlispuud. Peahoone oli tõenäoliselt väike ühekorruseline kivihoone.
Kuressaare vald

Ajalugu

Kuressaare vald moodustati 1992. aasta 12. märtsil.
1999. aasta oktoobris ühines Kuressaare vald Kaarma vallaga.
Edasi liitus Kaarma vald 2014. aasta detsembris Kärla ja Lümanda vallaga Lääne-Saare vallaks, mis omakorda liitus 2017.aasta omavalitsuste haldusreformi käigus kõigi teiste Saaremaa valdadega Saaremaa vallaks.
Pinocchio (film 1940)

"Pinocchio" on 1940 valminud Walt Disney Feature Animationi täispikk joonisfilm, mis põhineb Carlo Collodi raamatul "Pinocchio seiklused" (1883).
Ajakiri Time valis selle üheks parimaks filmiks läbi aegade.
Kaisa Pajusalu

Isiklikku

Tema vend Raimo Pajusalu on võrkpallur.
Mihkel Nukk

Mihkel Nukk (1907–1995) oli eesti rahvusest USA ajakirjanik, kommunistliku ajalehe Uus Ilm peatoimetaja 1933–38, 1940–44 ja 1947–89.
Daisy Kudre

Daisy Kudre (sündinud 17. detsembril 1993 Värskas) on eesti orienteeruja.

Haridus

2012. aastal lõpetas Värska Gümnaasiumi. 2012.–2016. aastal õppis Tartu Ülikoolis riigiteaduste erialal ja alates 2016. aastast Tartu Ülikooli rahvatervishoiu magistriõppes. 2013. aastal veetis vahetussemestri Soomes Vaasa Ülikoolis. 2017-2018. aastal vahetusüliõpilasena Šveitsi ülikoolis ETH Zürich (Eidgenössische Technische Hochschule Zürich).

Sporditulemused

Aastatel 2006–2013 võitis noorte ja juunioride vanuseklassides orienteerumise Eesti meistrivõistlustelt kokku 36 medalit (16 kulda, 14 hõbedat, 6 pronksi).
Orienteerumise Eesti meistrivõistlustel on ta aastatel 2008–2016 võitnud 14 kulda, 7 hõbedat ja 1 pronksi.
2013. aastal võitis juunioride maailmameistrivõistlustel suusaorienteerumises Lätis Madonas lühirajal hõbeda ning sai sprindis ja tavarajal 6. koha.
2013. aasta täiskasvanute suusaorienteerumise MMil sai sprindis 17. koha ja segateatesõidus 8. koha. 
2013. aasta suusaorienteerumise EMil sai segateatesprindis 6. koha koos Even Toomasega. 
2014. aasta suusaorienteerumise Maailma Karika 1. etapil sai tavarajal 3. koha.
2014. aasta rattaorienteerumise MMil sai sprindis 23. koha ja teatesõidus 9. koha.
2014. aasta suusaorienteerumise EMil sai sprindis 9. koha ja segateatesprindis 8. koha. 
2015. aasta suusaorienteerumise EMil sai sprindis 15. koha ja teatevõistlusel Eesti naiskonnas koos Evely Kaasiku ja Doris Kudrega 5. koha. 
2016. aasta suusaorienteerumise EMil sai ta sprindis 9. koha ja teatevõistlusel Eesti naiskonnas koos Evely Kaasiku ja Piret Pärnikuga 5. koha. 
2017. aasta suusaorienteerumise MMil sai ta teatevõistlusel Eesti naiskonnas koos Doris Kudre ja Epp Paalbergiga pronksi. 
2018. aasta suusaorienteerumise üliõpilaste MMil võitis Daisy Kudre kokku kolm medalit: hõbemedal sprindis, hõbemedal individuaalses jälitussõidus ning hõbemedal lühirajal.
2019. aasta suusaorienteeumise MMil Rootsis sai ta sprindis 5. koha, lühirajal 9. koha ja tavarajal 11. koha.
2014. aastal valiti ta Eesti Olümpiakomitee järelkasvutiimi “Märka järgnevat põlvkonda”.
2016. aastal valis Eesti Akadeemiline Spordiliit ta Eesti parimaks üliõpilassportlaseks. 
Daisy kuulub ka Rahvusvahelise Orienteerumisföderatsiooni sportlaste komisjoni.

Isiklikku

Ta on Ingrit Kala ja Raul Kudre tütar. Tema õde on Doris Kudre.
Kanal 12

Kanal 12 on Eesti telekanal, mis alustas tegevust 8. juunil 2011. Kanal näitab filme, sarju ja sporti. Kanal on suunatud eelkõige meestele.
Paralepa alumine tuletorn

Paralepa sihi alumine tuletorn on tuletorn Lääne maakonnas Haapsalu linnas Nõmme külas, Haapsalu lahe lõunakaldal.
Tuletorni geograafilised koordinaadid on 58° 56′ 2″ N, 23° 28′ 58″ E.
Valge raudbetoontorni kõrgus jalamist on 16 meetrit ja tule kõrgus merepinnast on 15 meetrit.
Tuletorn moodustab sihi Paralepa ülemise tuletorniga. Märkide vahekaugus on 802 meetrit ja sihi asimuut on 152,7°.
Valge tuli põleb pimedal ajal aastaringselt, see on näha 7 meremiili kaugusele. Tuli põleb sektori 150,7°–154,7° poole 2 sekundiks ja kustub seejärel on 2 sekundiks.
Tuletorn ehitati 1934. aastal.
Kirik (pühakoda)

Kirik on kristlik pühakoda – hoone, kus toimuvad jumalateenistused.
Sanzinia

Levila

Need kägistajamaod elavad Madagaskaril.
Koba Jass

Koba Jass (sündinud 4. mail 1990 Riias) on läti jäähokimängija (ründaja).
Ta esindas Lätit 2014. aasta taliolümpiamängude jäähokis.
Messier 22

Messier 22 (ka M22 ja NGC 6656) on elliptiline kerasparv, mis asub Amburi tähtkujus, Linnutee keskosa lähedal.
Parve avastas 26. augustil 1665 Abraham Ihle ja see oli üks esimesi avastatud kerasparvi. 5. juunil 1764 lisas Charles Messier selle oma kataloogi. Messier 22 oli 1930. aastal üks esimesi kerasparvi, mida uuris hoolikalt Harlow Shapley, kes avastas parves umbes 70000 tähte ja leidis, et sel on tihe keskosa.
Messier 22 asub Maast umbes 10600 valgusaasta kaugusel, olles Maale lähimaid kerasparvi. Parve diameeter on 99 ± 9 valgusaastat. Messier 22 tähesuurus on 5,1 ja see on tähistaeva üks heledamaid kerasparvi.
Very Large Array avastas parvest kaks musta auku, mille mass on 10 kuni 20 Päikese massi ning 2012. aastal kinnitas avastuse Chandra kosmoseteleskoop. Mustade aukude avastamine viitab sellele, et mustade aukude väljutamine täheparvest ei ole nii efektiivne kui varem arvati ja ilmselt sisaldab Messier 22 5 kuni 100 musta auku. Tähtede ja mustade aukude vastastikune mõju võib selgitada, miks on täheparve keskosa ebatavaliselt suur.
Teadusmalev

Teadusmalev on 2012. aasta suvel loodud koolinoorte suvemalev, mis pakub õpilastele võimalust teenida taskuraha Eesti tudengisatelliidi programmi teadustöös osaledes. 
Teadusmaleva idee autor ja algataja on Tartu Ülikooli õppejõud ja Tartu Observatooriumi vanemteadur Mart Noorma koos kaastöötajatega.

Kontseptsioon

Teadusmaleva eesmärgiks on anda teadushuvilistele koolinoortele võimalus isikliku kogemuse kaudu tutvuda teadlase elukutsega. Erinevalt töövarju programmist ja individuaalset uurimistööst laboris töötavad Teadusmalevas osalejad iseseisva uurimisrühmana, otsides ühiselt lahendusi juhendajate antud uurimisküsimusele. Uurimistöö edasiste etappide planeerimine, võrdse tööjaotuse korraldamine, vaheküsimuste tõstatamine ja lahenduste otsimine toimub malevlaste initsiatiivil ning maleva juhendajad sekkuvad protsessi ainult malevlaste esitatud küsimuste lahendamiseks. Teadusmalev kestab kogu suvevaheaja. 
Alates 2015. aastast toetab Teadusmaleva läbiviimist Tartu Hansa Rotary klubi, makstes osalevatele noortele stipendiumi. Stipendiumi maksmiseks vajalik raha kogutakse heategevuslike kontsertide korraldamisega.  Alates 2017. aastast lisandus toetajate hulka Tartu Toome Rotary Klubi.

Osalejad ja eesmärgid

2012. aasta suvel oli Teadusmaleva meeskonna ülesandeks katsetada Eesti tudengisatelliidi ESTCube-1 elektromagnetitel põhinevat pööramissüsteemi magnetvälja simulaatoris laboritingimustes.
Teadusmaleva vanem oli 2012. aastal Jaan-Eerik Past (Edinburghi Ülikool). 
Teadusmaleva meeskond 2012: Timothy Henry Charles Tamm (Gustav Adolfi Gümnaasium), Jürgen Laks (Tartu Kommertsgümnaasium), Siim Kurvits (Hugo Treffneri Gümnaasium), Mats Mikkor (Carl Robert Jakobsoni nimeline Gümnaasium) ja Simo Jarek Zaranek (Tartu Kivilinna Gümnaasium) .
2014. aasta suvel töötasid suvemalevlased elektrilise päikesepurjega lendava kosmoselaeva trajektoori arvutamise ning muude Eesti tudengisatelliidi programmi uurimisküsimustega. 
2015. aasta suvel töötasid Teadusmaleva liikmed Helmholtzi pooli ehitamisega, mille abil oleks võimalik luua homogeenset magnetvälja, milles saaks testida ESTCube'i ning selle osade omadusi ja käitumist magnetväljas. Sel aastal osalesid Teadusmalevas ka Läti õpilased: Viktorija Leimane, Laima Anna Dalbiņa, Reinis Irmejs. 
Teadusmaleva vanem oli 2015. aastal Karl Reinkubjas (Tartu Ülikool). Teadusmaleva liikmed olid: Anni Kassikov, Carel Kuusk, Daniil Lepkin, Eigo Varemäe, Eva-Maria Tõnson, Gregor Eesmaa, Karina Sein, Kelli Randmäe ja Markus Rene Pae.
Valdeko Aalperk

Valdeko Aalperk (aastani 1929 Valdeko Alberg, aastani 1936 Valdeku Aalberg, 22. märts 1907 Sauevälja küla, Vao vald, Virumaa – 9. juuli 1944 Taišetlag, Taišet, Irkutski oblast) oli Eesti sõjaväelane (leitnant).
Valdeko Aalperk sündis küla sepa Jüri Aalbergi pojana.

Haridus- ja teenistuskäik

Teenis Eesti sõjaväes aastail 1928–1940, lõpetas aastal 1929 Sõjakooli aspirantide kursused. Lõpetas aastal 1931 ohvitseride klassi nooremleitnandina suurtükiväe erialal.
Algul teenis 1. suurtükiväerügemendis rühmaülemana. Hiljem, aastail 1936–1938 oli Lahingukooli õppejõud Tondil.
Lõpetas Kõrgema Sõjakooli juunis 1940. Määrati praktikale Sõjavägede staabi 2. (luure) osakonda. Aalbergi viimane Eesti auaste oli leitnant.
Septembris 1940 viidi Aalperk üle Punaarmee 22. Eesti korpuse 180. laskurdiviisi Väike-Maarjas asunud 627. suurtükiväepolgu patareikomandöriks vanemleitnandi auastmes.

Represseerimine ja surm

Aalperk vangistati 12. juunil 1941 Värska suvelaagris ning küüditati Petserist ja viidi vangina Norillagi. Süüdistuse esitas Valdeko Aalperkile uurija Bõkov 27. septembril 1941. Süüdistuse kohaselt oli ta nõukogudevastaselt meelestatud, suhtus eitavalt nõukogude korra kehtestamisse Eestis ja levitas kaotusmeeleolusid enne, kui sõda oli veel alanud. 
Erinõupidamine mõistis Aalperkile 5. septembril 1942 kaheksa aastat laagrit. Aalperk viidi Norillagist 1943. aastal Taišetlagi, kus ta suri.
Sidestusreaktsioon

Sidestusreaktsiooni (ingl Coupling reaction) nimetust kasutatakse orgaanilises keemias mitmesuguste C–C sideme tekitamise reaktsioonide korral, milles metalliaatomit sisaldava katalüsaatori toimel kaks orgaanilist fragmenti ühinevad, andes produkti R–R’.
Kõige enam kasutatud katalüsaator on tetrakis(trifenüülfosfiin)pallaadium(0). Reagentide RX ja R’X’ lahkuvate rühmadena on parimad kloriid, bromiid, jodiid või triflaat. Näiteks bromobenseen PhBr) ja vinüülkloriid (CH₂=CHCl) annavad stüreeni (PhCH=CH₂). Kahe molekuli jodobenseeni (PhI) ühinemisel saadakse bifenüül (Ph-Ph).
Ei-ichi Negishi, Akira Suzuki ja Richard F. Hecki panust sidestusreaktsioonide uurimisel tunnustati 2010. aastal Nobeli keemiaauhinnaga.
Aivaras Abromavičius

Varasem elu

Ta sündis aastal 1976 Vilniuses. Ta sai aastal 1988 Nõukogude Liidu meistriks korvpallis Leedu NSV laste võistkonna koosseisus. Aastal 1993 asus ta Eestisse, et õppida Concordia Ülikoolis; ta sai esimesel aastal õppimiseks stipendiumi Sorosi Fondilt. Hiljem oli ta õppemaksust vaba, kuna ta treenis ülikooli mees- ja naiskonda korvpallis. Ta lõpetas Concordia Ülikooli (en) Wisconsini osariigis.
Ta asus aastal 1996 tööle Hansapanka, aastal 1998 sai ta sama panga väärtpaberite osakonna juhatajaks. Aastal 1999 asus ta elama Rootsi, aastal 2002 asus tööle firmasse "East Capital". Aastal 2005 asus ta elama Moskvasse, aastal 2008 Kiievisse.

Ukraina poliitikas

Ta oli alates 2. detsembrist 2014 Ukraina majandusarengu- ja kaubandusminister. 3. veebruaril 2016 astus ta ametist tagasi, väites, et tema katseid reforme läbi viia on tõkestatud. 9. aprillil 2019 avaldas presidendikandidaat Volodõmõr Zelenskõi kampaaniameeskond, et nende nõunike seas on Ukraina endine majandusminister Abromavičius ja endine rahandusminister Oleksandr Danõljuk.

Ukroboronpromis

12. juunil 2019 määras president Zelenskõi  Abromavičiuse riikliku kontserni Ukroboronprom järelevalvenõukogu liikmeks. 2019. aasta juuni lõpus teatas ta, et Ukroboronpromis tehakse lähiajal suuremad kaadrimuudatused. 30. augustil 2019 määras president oma ukaasiga Abromavičiuse Ukroboronpromi peadirektoriks.
Tcl

Tcl'i kasutusvaldkonnad

Kuna Tcl on ülesehituselt väga paindlik, siis saab seda kasutada mitmes valdkonnas. Tcl'is on kirjutatud veebirakendusi, veebiserverite tarkvara andmebaasidega tegelemiseks, vahendeid opereerimaks tavaliste andmebaasidega, graafilisi kasutajaliideseid, testprogramme testimaks näiteks Tcl'is või mõnes teises keeles kirjutatud programmide tööd, samuti peidetakse Tcl'i erinevatesse rakendustesse (näiteks Cisco võrgutooted, TiVo jms) ja palju muud.

Süntaks

Käske saab proovida, sisestades UNIX-i keskkonnas, kuhu on installitud Tcl, käsu "tclsh", mille peale käivitatakse interaktiivne keskkond. Tcl'i käsud on eraldi ridadel või semikooloniga eraldatud. Näiteks summa arvutamiseks sobib käsk

expr 20 + 10
milles esimene sõna ("expr") on käsk ja järgnevad ("20", "+" ja "10") on selle käsu argumendid.
Hello world programm näeb Tcl'is välja nii:

puts "Tere, maailm!"

Muutujad

Muutujaid pole Tcl'i koodis vaja eelnevalt deklareerida. Muutuja luuakse selle esimesel väärtustusel. Näiteks muutuja x väärtustamiseks arvuga 36 piisab, kui sisestada käsk

set x 36
kusjuures muutuja väärtustamisel ei ole oluline muutuja andmetüüp. Sama muutuja väärtuseks võib anda ka sõne. Muutuja väärtuse kasutamisel avaldises tuleb muutuja nime ette panna dollarimärk ($)

expr 14 + $x

If-lause

Tingimuslik if-lause koos "else if" abil seotud lisatingimusega näeb välja järgmiselt:

if {$x == 0} {
  puts "X on võrdne nulliga"
} elseif {$x < 0} {
  puts "X on nullist väiksem"
} else {
  puts "X on nullist suurem"
}
See koodilõik kontrollib, kas muutuja x väärtus on nulliga võrdne, väiksem või suurem, ja väljastab vastavasisulise teate.

Tsüklid

Tcl toetab ka tsükleid. Realiseeritud on nii for- kui ka while-tsükkel. Tsüklid on tavapärase ehitusega. For-tsükli alguses sisaldub tsüklimuutuja algväärtustamine, lõputingimus ja tsüklisamm. While-tsükli päises sisaldub ainult lõputingimus – täidetakse, kuni tingimus on tõene. Tsüklimuutuja suurendamine ühevõrra käib käsuga "incr". Näidiseks sobib for-tsükkel

for {set i 0} {$i < 5} {incr i} {
  puts "$i ruudus on [expr $i * $i]"
}
Eelpool defineeritud tsükkel väljastab arvude 1, 2, 3 ja 4 ruudud kasvavas järjestuses.

Protseduur

Alamprogramm ehk protseduur on Tcl'is tähistatud märksõnaga "proc"

proc korrutis {a b} {
  expr $a * $b
}
See protseduur tagastab etteantud arvude korrutise. Protseduuri väljakutsumiseks argumentidel 3 ja 5 tuleb sisestada

korrutis 3 5
43 (Tallinna bussiliin)

Tallinna bussiliin 43 sõidab Väike-Õismäe ja Balti jaama vahel.
Liin on käigus kõigil päevil. Liini teenindab Tallinna Linnatranspordi AS.

Väike-Õismäe – Balti jaam

Väike-Õismäe parkla – Väike-Õismäe – Kullerkupu – Nurmenuku – Karikakra – Sinilille – Haabersti – Zoo – Looga – Mustjõe – Humala – Pirni – Lille – Ristiku – Tehnika – Hotell Tallinn – Balti jaam.
Nupuklubi

Nupuklubi (varasema nimega Lasnamäe Male-Kabeklubi) on kabe ja malega tegelev spordiklubi Tallinnas.
Klubi asutati 28. märtsil 1984.
Klubi on Eesti Kabeliidu liige.
Korraldus

Kirjeldus

Korraldus on piiratud kehtimisajaga ja puudutab kitsast ametiisikute ringi. 
Kirjalik korraldus vormistatakse asutuse üldplangil. Tekst koosneb üldjuhul ühest loogilisest osast – korraldusest. Tekst esitatakse ainsuse esimeses isikus ja käskivas vormis. Pärast allakirjutamist korraldus registreeritakse vormistaja poolt. 
Korralduse säilitamise aeg sõltub samuti nende sisust, sest korraldusega reguleeritakse tavaliselt vähem tähtsaid suhteid ja töid (nt lähetuskorraldus, korraldus ruumide kasutamise muutmiseks remondi ajal).
Saastna nõiamänd

Saastna nõiamänd on mänd Pärnu maakonnas Lääneranna vallas ja Karuse kihelkonnas Saastna külas Saastna mõisa pargis. Vanades allikates on märgitud, et puud on kasutatud haiguste ravimiseks.
Puu kõrgus on 15 m.
Rägavere mõis (Ambla)

Rägavere mõis (saksa keeles Reggafer) oli Linnape mõisa kõrvalmõis Ambla kihelkonnas Järvamaal.